ORDE do 23 de setembro de 2008 pola que se aproba a conta xeral de liquidación e se distribúe o caudal remanente da herdanza intestada de Elisa Couto Mariño.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/10/2008

Antecedentes.
Por Auto do 21 de novembro de 2006, do Xulgado de Primeira Instancia número dous de Carballo, aclarado por Providencia do 2 de xullo de 2007, declarouse a Comunidade Autónoma de Galicia herdeira ab intestato de Elisa Couto Mariño, de acordo co disposto nos artigos 153 e 154 da Lei 4/1995, do 24 de maio, de dereito civil de Galicia, de aplicación dada a data de falecemento da causante, 24 de xaneiro de 2005, con derradeira residencia no municipio de Carballo.
O 20 de novembro de 2007 publicouse no Diario Oficial de Galicia o anuncio polo que se lle daba publicidade á apertura do prazo de información pública do expediente de sucesión intestada, a Consellería de Cultura e Deporte presentou solicitude de adxudicación de herdanza.
Fundamentos xurídicos.
Lei 4/1995, do 24 de maio, de dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio da Consellería de Economía e Facenda as oportunas medidas de conservación e administración, presentada a conta xeral de liquidación da herdanza e feita a correspondente proposta de distribución do caudal hereditario,
RESOLVO:
Primeiro.-Estimar conforme a seguinte conta xeral de liquidación da herdanza de Elisa Couto Mariño:
A) Bens e dereitos:			Valor
-Tesouraría:
Diñeiro en efectivo			 684,66 
Banco de Galicia,
nº c/c 0097 8940 28 0700295712	10.233,97 
Total de bens e dereitos			10.918,63 
B) Obrigacións e débedas:
-Axudas de custo e desprazamentos	 92,24 
Total líquido (bens e dereitos-obrigacións
e débedas)			 10.826,39 
Segundo.-Tendo en conta:
-O caudal hereditario remanente líquido resultante: 10.826,39 .
-A solicitude presentada sobre este patrimonio: Consellería de Cultura e Deporte.
-Os pagamentos efectuados pola Consellería de Economía e Facenda: 92,24 .
a) Proceder ao ingreso na Caixa Xeral do Tesouro da Comunidade Autónoma de Galicia da cantidade líquida remanente, que ascende a 10.826,39 , para a súa aplicación pola consellería solicitante, a Consellería de Cultura e Deporte, a establecementos de asistencia social ou institucións culturais, preferentemente radicados na derradeira residencia da causante, municipio de Carballo, e, en todo caso, en territorio galego.
b) Ordenar o destino de 92,24  á Consellería de Economía e Facenda, en compensación dos pagamentos realizados por esta consellería á conta do citado caudal hereditario.
Terceiro.-Esta resolución ponlle fin á vía administrativa e contra ela poderase interpoñer: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo, de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que o interesado considere exercer calquera outro recurso que xulgue oportuno.
Santiago de Compostela, 23 de setembro de 2008.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio da Consellería de Economía e Facenda